Tekniske etaters administrasjonsbygg

Tekniske etaters administrasjonsbygg (forkortet TEAB) var et kontorbygg i Holtermanns veg 1 i Trondheim som ble oppført i 1969 etter tegninger av arkitektene Kåre Kvilhaug og Jo SvareBratberg, Terje, Trondheim byleksikon 2008. s 531, og revet i 2012. Bygget var på 14 etasjer og 12 500 kvadratmeter, og var eid av Trondheim kommune. Ved inngangen stod en skulptur i form av en fontene i armert og sandblåst betong, laget av Ramon Isern. Bygningen ble brukt som administrasjonsbygg for kommunen fram til 2005. Etter at kommunens folk flyttet ut fungerte bygget som midlertidig opphold for enkelte kommunale funksjoner samt at Steinerskolen i Trondheim fikk leie bygget da skolens bygningsmasse i Ila var under oppussing. 

Lenge var bygningen også aktuell som en del av en samlet campusløsning for Norges teknisk-naturvitenskapelige universitet (NTNU). Deretter stod bygget tomt i noen år før eiendommen i 2010 ble solgt til Entra ASA. Entra planlegger å bygge ut tomta, som er på 10,7 mål, med næringsareal på cirka 35 000 kvadratmeter etter at kontorbygget er revet.

Referanser

 Litteratur 

Kategori:Byggverk i Trondheim
Kategori:Midtbyen (bydel)
Kategori:Byggverk fullført i 1969
Kategori:Byggverk revet i 2012
Kategori:Tidligere byggverk i Trondheim